Document ID: 31970R2665

31970R2665
L 284/55
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 2665/70 НА КОМИСИЯТА
от 29 декември 1970 година
за изменение на Регламент (EИО) № 391/68 за определяне на подробните правила за интервенционно изкупуване на свинско месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент № 121/67/ЕИО на Съвета (1) от 13 юни 1967 г. относно общата организация на пазара на свинско месо, последно изменен с Регламент (EИО) № 1253/70 на Съвета (2) от 29 юни 1970 г., и по-специално член 4, параграф 6, член 5, параграф 3 и член 22, втори параграф от него,
като има предвид, че с Регламент (EИО) № 391/68 на Комисията (3) от 1 април 1968 г. бяха определени подробните правила за интервенционно изкупуване на свинско месо;
като има предвид, че за да гарантира провеждането на интервенционните мерки по най-ефективен начин, следва, доколкото е възможно, да се запази непроменено качеството на продуктите, изкупувани от интервенционните агенции дори когато периодът на съхранение е сравнително дълъг;
като има предвид, че поради това е необходимо да се приемат разпоредби на Общността относно температурите на охлаждане и съхранение, както и относно опаковките;
като има предвид, че прилагането на Регламент (ЕИО) № 391/68 показа, че сроковете, определени в член 7 от въпросния регламент относно задължението на държавите-членки за предоставянето на определена информация на Комисията, не винаги са изпълними; като има предвид, че тези срокове трябва следователно да бъдат променени;
като има предвид, че техническите изисквания, дадени в приложението към посочения регламент, следва да се адаптират към търговските обичаи, за да се изкупуват също свински гърди и нестопена гръбна сланина без кожа;
като има предвид, че освен това е необходимо техническите изисквания, определени в член 5 от Регламент (ЕИО) № 391/68, да се адаптират към действащото законодателство;
като има предвид, че мерките, предвидени с настоящия регламент, са в съответствие със становището на Управителния комитет по свинското месо;
ПРИЕ НАСТОЯЩИЯ РЕГЛАМЕНТ:
Член 1
Член 1, параграф 2 от Регламент (ЕИО) № 391/68 се заменя със следното:
„Държавите-членки предприемат всички необходими мерки, за да гарантират задоволително запазване на съхраняваните продукти. Температура на охлаждане под минус 30 °С, която позволява поддържането на максимална вътрешна температура под минус 15 °С. Температурата на съхраняване е под минус 20 °С.
Закланите прасета, след като бъдат охладени, се пакетират като цял труп или половинки в полиетилен, подходящ за опаковане на хранителни продукти, с дебелина 0,05 мм и памучно трикотажно платно;
Свинските гърди (прошарени с тлъстина) и нестопената гръбна сланина, след като бъдат охладени, се пакетират в полиетилен, подходящ за опаковане на хранителни продукти, с дебелина 0,05 мм.“
Член 2
Член 5, параграф 1 от Регламент (ЕИО) № 391/68 се заменя със следното:
„Продуктите могат да се изкупуват само при условие че:
а)
съответстват на разпоредбите на Директивата на Съвета от 26 юни 1964 г. (4) относно здравните въпроси, коитозася- гат търговията с прясно месо в рамките на Общността, последно изменена с Директивата на Съвета от 6 октомври 1969 г. (5), и по-специално членове 3 и 4 от нея;
б)
отговарят на изискванията, определени в приложението към настоящия регламент, и
в)
са категоризирани, когато става въпрос за цели свински трупове или половинки, в съответствие с разпоредбите на Регламент (ЕИО) № 2108/70 на Съвета (6) от 30 октомври 1970 г. за определяне на таблицата за категоризиране на свинските трупове.
Член 3
Член 7, параграфи 1 и 2 от Регламент (ЕИО) № 391/68 се заменят със следното:
„1. Държавите-членки предоставят на Комисията по телекс всяка седмица следната информация относно изкупуванията, осъществени през предходната седмица:
а)
изкупените продукти, тяхното качество и количество,
б)
цените, платени за различните продукти в зависимост от качеството.
2. Държавите-членки уведомяват Комисията, в най-кратък срок, за продуктите и количествата на склад в края на всеки месец, както и за мястото на съхранението им.“
Член 4
В приложението към Регламент (ЕИО) № 391/68 за продуктите „свински гърди (прошарени с тлъстина)“ и „нестопена гръбна сланина“ в букви г) и в) изразът „с кожа“ се замества с израза „с или без кожа“.
Член 5
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 декември 1970 година.

Labels: 3
12
2
17